Diari Oficial de la Generalitat Valenciana


Sumari del DOGV 3341, del 30-09-1998 (1998/8216)

ACORD de 8 de setembre de 1998, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Puçol.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3341

Data del DOGV
:   30-09-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/8216


Data del document
:   08-09-1998

Organisme emissor
:   Conselleria de Presidència

Tipus de document
:   Acord

ACORD de 8 de setembre de 1998, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Puçol. [1998/X8216]
  
El Govern Valencià, en la reunió del dia 8 de setembre de 1998, adoptà l'acord següent:
  
L'Ajuntament de Puçol, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del Pla Parcial de la Platja.
  
Aquesta declaració d'urgent ocupació es justifica per les raons següents:
  
La 1ª fase del projecte d'urbanització de referència va ser adjudicada a la mercantil Comsa, SA., pel ple de la corporació en la sessió de 8 d'agost de 1997. Aquestes obres finalitzaran en breu, i està pendent d'execució la 2a fase, comprensiva de la línia de tensió mitjana que dotarà de subministrament elèctric l'esmentat pla parcial.
  
De no dur-se a terme la immediata ocupació dels terrenys a expropiar, serà impossible dotar de subministrament elèctric els habitatges ara en fase d'execució en aquesta zona, fet que ocasionaria greus perjudicis al nucli urbà de la platja, lloc on la falta d'energia elèctrica impediria el funcionament dels serveis públics dotats, entre aquests, l'enllumenat públic i l'estació de bombeig d'aigües residuals. Per això, cal disposar dels terrenys i dels drets de vol per a executar dites obres.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, que presentaren algunes al·legacions les quals han sigut resoltes pel ple de la Corporació. Consten l'aprovació del projecte tècnic d'obres, l'acta de replantejament i la retenció de crèdit.
  
Per tot això, de conformitat amb les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Puçol per a l'execució del projecte d'urbanització del Pla parcial de la platja.
  
Relació de béns afectats
  
Polígon: 11
  
Parcel·la: 201b
  
Titular: Juan José Marta Sánchez
  
Adreça: Ara Christi, 20 (Puçol)
  
Superfície afecció línia: 287,28
  
Dades registrals: tom 615, llibre 61 de Puçol, foli 224, finca 7.795, inscripció 2a.
  
Polígon: 11
  
Parcel·la: 201a
  
Titular: Juan José Marta Sánchez
  
Adreça: Ara Christi, 20 (Puçol)
  
Superfície afecció línia: 300,24 m².
  
Superfície ocupació pal: 4 m².
  
Dades registrals: tom 615, llibre 61 de Puçol, foli 224, finca 7.795, inscripció 2a.
  
Polígon: 11
  
Parcel·la: 291
  
Titular: María Bueno Faustino
  
Adreça: c/ Ramón y Cajal, 2 (Albuixech)
  
Superfície afecció línia: 144 m².
  
Aquest acord es publicarà en el Diari Oficial de la Generalitat Valenciana, a l'efecte de l'article 56.2 del Reglament d'Expropiació Forçosa, per tal que les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant les al·legacions a l'efecte únic d'esmenar possibles errors que s'hagen produït en relacionar els béns afectats per la urgent ocupació.
  
Contra aquest acord, que posa fi a la via administrativa, pot interposar-se, després de la comunicació preceptiva prèvia al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades puguen exercitar qualsevol altre recurs que estimen oportú.
  
València, 8 de setembre de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
g) ALTRES ASSUMPTES
  
1. Persones juridicopúbliques
  
Agència Tributària
  
Delegació de València